Den Vest-Sjællandske Avis, 1834-04-26
J Dag Morges den 9de, efter at Tribunalet var forsamlet, begyndte Kampen. Pladsen foran Justitspaladset var besat af imponerende Stridskræfter. Pludselig og paa samme Tid styrtede en Mængde Fabrikarbeidere løs fra flere Punkter, som Natten tilforn havde samlet sig i Fourviere, i alle Tilgange af St. Johannes=Qvateret og begyndte at opbrække Broestenene i Kayen og oprette Barricader. Strax gav den commanderende General en Jnfanterie-Bataillon, som allerede den hele Morgen var stationeret paa Pladsen Bellecour, Ordre til at passere Ærkebiskops=Broen. Præfecten Gaspariu som opholdt sig ved Indgangan til Justitsplaadset gav Signalet til Angreb. Tropperne bleve modtagne med en vel underholdet Geværild. Da de første Soldater faldt, foraarsagede det en øieblikkelig Pause. Men snart marscherede Militairen over de første Barricader, som knapt havde hævet sig over Grunden, og drev Fabrikarbeiderne tilbage. Man giorde temmelig mange Fanger, for det meste Saarede, og afleverede dem til Gensdarmeriet som fulgte bag efter. Flygtningerne retirerede igiennem Gaderne til Høire; men satte sig igien paa Kayen bag ved de Barricader, som de der havde oprettet. Da de Saarede vare bragte til Justitspaladset, hvor man havde oprettet et Lazaret, saa trængte samme Bataillou fremad. J dette Øieblik styrtede en Officeer af Generalstaben ned af Hesten, han havde faaet et Skud fra den lille Verdieregade. Jnsurgenternes nye Positioner bleve indtagne den ene efter den anden; og de udbredede sig nu i de snevre Gader, Johannes Qvarteret. Fabrikarbeiderne, hvis Dispositioner, vare fortræffeligt combinerede, havde fra den tidlige Morgen deelt sig i flere Divisioner; hvis Bevægelse var allerede Aftenen tilforn bekiendtgjort i en Parolebefaling, som var udstædet til alle Sectionschefer. Angrebet begyndte næsten paa engang paa de fierneste Punkter i Staden, i Croix Rousse, paa Pladserne Terreaux, St. Nizier, og paa Præfectur-Pladsen. Jsær paa den sidste var Kampen heftigst og varede længst. Der bliver paa den opførte Bygninger og Stelladserne vare færdige. Magistraten havde brugt den Forsigtighed at lade alle enkelte Materialier tage bort; men det lykkedes Arbeiderne at bemægtige sig Stelladsen, og der at barricadere sig. Efter flere forgiæves Angreb paa det blev et Batterie af det 4de Artillerie-Regiment kiørt op fra Bellecourpladsen igiennem Dominikanergaden. Kanonerne skiøde Bresche i Stelladsen og nu trængte Soldaterne ind. Paa den anden Side af Pladsen, og paa Hiørnet af Gaden Merciere ligger det saakaldte Gallerie de LOrque, som ligner de Parisiske Passager. Flygtningerne stødte der til en Division af deres Folk, som havde der barricaderet sig, og her begyndte Træfningen paa nye, og paa en langt mere morderisk Maade for Tropperne, som maatte udholde Fiendens Jld uden at kunne besvare den Efter at et Compagnie let Jnfanterie, som skulde trænge derind, havde maattet trække sig tilbage, saa lod Plats-Commandanten stille en Tolvpundiger mod Jndgangen til Galleriet. Paa samme Tid sprængte Sappeurene Døren op til 2 af de anseeligste Huse. Nu trængte Soldaterne ind- og stege op i de øverste Etager. Mange af disse ulykkelige Menneskeer fandt her deres Død, da de ikke vilde overgive sig; Resten blev gjort til Fanger. Fra Kl. 5 om Aftenen af, trak Fabrikarbeiderne sig tilbage i alle de Gader som løbe sammen i Mercieregaden; hvorfra det er vanskeligt at fordrive dem. Man troer at Jnsurgenternes Antal har beløbet sig til 12000. De Dræbtes Antal er stort, og de Saaredes uberegneligt. Tropperne have lidt meget. Endnu i Aften er et Chasseur-Regiment ankommet, og har opstillet sig paa Pladsen. Andre friske Tropper forventes hvert Øieblik. Det 21de Linie-Regimenet, som er ankommet fra Grenoble, har i dette Øieblik fattet Posto paa la Guillotiere.